ངས་བརྒྱ་ཆ་༡༠༠ཁ་ཚོན་བཅད་ནས་བཤད་ཐུབ་ཡ་ལ་ང་རང་ཚུད་པའི་ཁ་བརྡའི་ནང་མཆན་བྲིས་མཁན་རྣམས་ནང་འོད་ཟེར་དང་ཝང་ལི་ཞུང་གཉིས་ལས་ལྷག་པའི་བོད་དོན་བྱེད་མྱོང་མཁན་མེད་ལ་ནུས་པ་ཡོད་མཁན་ཡང་མེད།དེས་ན་ང་ཚོ་འདྲ་བས་མང་གཙོ་རེད་སུ་ལའང་སྐྱོན་བཏགས་ཆོག་གི་རེད་ཟེར་བ་ནི་མང་གཙོ་རེད་ང་བརྒྱ་ལམ་ནང་ལངས་ནས་བསྡད་ཀྱི་ཡིན་ཟེར་བ་དེ་གཅིག་པ་རེད།དེས་ན་ས་པན་གྱིས།ཡོན་ཏན་མེད་པའི་བླུན་པོ་རྣམས།།ཡོན་ཏན་ཅན་ལ་ལྷག་པར་སྡང།།ཟེར་བ་ཅི་འདྲའི་བདེན་པ་ཞིག་རེད་ཨ།བོད་དོན་དྲིལ་བསྒྲགས་བྱེད་ནས་རྒྱལ་སྤྱིའི་རིམ་པའི་གཟེངས་རྟགས་རག་མྱོང་མཁན་འོད་ཟེར་ལགས་མ་གཏོགས་བོད་མི་རྩོམ་པ་པོ་སུ་ཡོད།གོང་ས་མཆོག་གིས་རྒྱུན་དུ་རྒྱ་མི་ཤེས་ཡོན་ཅན་ང་ཚོར་རྒྱབ་སྐྱོར་ཡོད་གསུངས་པའི་ནང་ཝང་ལི་ཞུང་ལས་ལྷག་ཙམ་སུ་ཡོད།སྐམ་སའི་རྒྱ་རིགས་ཁྲི་ཕྲག་དང་གོང་ས་མཆོག་དྲྭ་བའི་འབྲེལ་ལམ་བཙུགས་མཁན་ཁོང་མ་གཏོགས་སུ་ཡོད།གལ་སྲིད་ཁྱོད་ཚོའི་ནང་རྒྱ་ཡིག་ཏོག་ཙམ་ཤེས་མཁན་ཡོད་ན་འོད་ཟེར་ལགས་ཀྱི་ཟིན་བྲིས་མཐོང་མི་ཐུབ་པའི་བོད་ལྟོས་དང་ང་ཚོས་ཧ་གོ་བའི་བོད་ནང་གི་གནས་ཚུལ་བརྒྱ་ཆ་གང་ཙམ་ཞིག་ཁོང་བརྒྱུད་ནས་ཤེས་པ་ཧ་གོ་ཡི་རེད།དེ་བཞིན་བོད་ནང་དང་རྒྱ་ནག་ནང་ཡོད་པའི་བོད་པའི་གཞོན་སྐྱེས་རྣམས་ཀྱིས་བོད་དང་བཙན་བྱོལ་གྱི་གནས་ཚུལ་ཁོང་བརྒྱུད་ནས་ཤེས་ཀྱི་ཡོད་རེད་མ་གཏོགས་དུས་བབ་དང་བང་ཆེན་བོད་ལ་འགྲོ་ཡི་ཡོད་སོ་མི་འདུགཁོང་གིས་བྲིས་པའི་བོད་ཀྱི་ཟིན་ཐོ་དང་གསར་བརྗེ་སོགས་ཀྱིས་རྒྱལ་སྤྱིའི་སྟེང་བོད་ཀྱི་གནས་ཚུལ་ག་ཚོད་དྲིལ་བསྒྲགས་བྱུང་ཡོད་རེད།ལྷག་པར་བོད་མི་ཡོད་ཚད་ཀྱིས་རིག་གནས་གསར་བརྗེའི་སྐབས་སྡུག་མྱོང་རབས་བཤད་ཀྱང་རྒྱལ་སྤྱིའི་སྟེང་དཔང་སྟགས་བསྟན་མཁན་འོད་ཟེར་མ་གཏོགས་སུ་ཡོད།དེས་ན་ཁོང་བཟའ་ཚོའི་བྱ་བའི་ཆ་ཤས་ཆུང་ཆུང་ཞིག་སྒྲུབ་མ་མྱོང་བ་ལ་ཁོང་ཚོར་གཞི་མེད་སྐྱོན་འཛུགས་བྱེད་པ་ནི་བོད་མི་དང་བོད་དོན་རྒྱབ་སྐྱོར་བ་རྣམས་མེད་པ་བཟོ་རྒྱུའི་ཆེད་དུ་ཡིན་པ་གསལ་པོ་རེད།